

DJEČJI VRTIĆ IVANČICA

UPRAVNO VIJEĆE

P. PRERADOVIĆA 2

43231 IVANSKA

Sukladno odredbi članka 48. Zakona o predškolskom odgoju i obrazovanju (NN 10/97, 107/07, 94/13, 98/19, 57/22), temeljem članka 49. Statuta dječjeg vrtića Ivančica, Upravno vijeće dječjeg vrtića Ivančica na svojoj 4. sjednici održanoj dana 02. svibnja 2023. godine donijelo je

**O D L U K U**

**O EKONOMSKOJ CIJENI DJEČJEG VRTIĆA IVANČICA**

Članak 1.

Ovom Odlukom utvrđuju se mjerila za utvrđivanje cijene programa odgoja i obrazovanja u Dječjem vrtiću Ivančica (u daljnjem tekstu : Dječji vrtić).

Osnivač Dječjeg vrtića je Općina Ivanska.

Članak 2.

U Dječjem vrtiću ostvaruju se slijedeći programi predškolskog odgoja i obrazovanja:

- redoviti 10-satni program za djecu od navršenih 12 mjeseci života do polaska u osnovnu školu,

- program predškole.

Članak 3.

Troškove boravka djece u Dječjem vrtiću podmirivati će roditelji djece upisane u Dječji vrtić i jedinica lokalne samouprave prema prebivalištu djece, a sukladno odlukama o sufinanciranju.

Članak 4.

Ekonomska cijena smještaja djece u Dječjem vrtiću obuhvaća slijedeće troškove:

1. Izdatke za radnike;

* bruto plaće
* naknade i materijalna prava radnika

1. Prehranu djece;
2. Uvjete boravka djece;

* materijalni izdaci
* energija i komunalije
* tekuće održavanje objekta i opreme

1. Nabava namještaja i opreme;
2. Nabava sitnog inventara.

Članak 5.

Rashodi vrtića iz članka 4. ove Odluke za 2022. godinu iznosili su 184.096,43 eura. Mjesečni troškovi zaposlenih i materijalni rashodi iznosili su 15.341,37 eura.

Zbog povećanja troškova za 2023. godinu, ekonomska cijena vrtića za 2023. godinu povećava se za 20%.

Članak 6.

Sukladno članku 4. i 5. ove Odluke utvrđuje se ekonomska cijena smještaja djece u Dječjem vrtiću kako slijedi:

Ekonomska cijena za 10 - satni vrtićki, jaslički program za 2023. godinu utvrđuje se u iznosu od 368,19 eura mjesečno.

Članak 7.

Dječji vrtić sa roditeljima – korisnicima usluga zaključuje ugovor u kojem se definiraju prava i obveze ugovornih strana, mjesečni iznos ekonomske cijene usluge, mjesečni iznos cijene usluge koju podmiruje roditelj – korisnik usluge, rokovi plaćanja, prava i obveze ugovornih strana u slučaju nepridržavanja odredbi ugovora.

Članak 8.

Ova Odluka stupa na snagu danom donošenja.

KLASA: 601-04/23-01/06  
URBROJ: 2103-10-05-23-01

U Ivanskoj, 02. svibnja 2023.

ZAMJENIK PREDSJEDNICE UPRAVNOG VIJEĆA:

Goran Krušić v.r.